I 1643 giftet han seg i Sønderborg med Dorothea Cathrine, datter av hoffprest Etzard Heshus fra Westfalen. Heshus hadde først vært farens prest på godset Beck i det Mindenske og var derfra fulgt med til Sønderborg. Paret slo seg ned i Schlesien, Alexander Henrik konverterte til katolisismen og gikk i tredveårskrigen i keiserlig tjeneste. Han grunnla dermed den schlesiske eller katolske linje av den sønderborgske hertugslekt, som utdøde allerede i den følgende generasjonen.